కొలంబో: భారత ప్రధాని నరేంద్ర మోదీ శ్రీలంక పర్యటన ముగిసింది. రెండు రోజుల పాటు ఆ దేశంలో పర్యటించిన ఆయన పలు కార్యక్రమాల్లో పాల్గొన్నారు. ముఖ్య అతిథిగా వెళ్ళిన అంతర్జాతీయ విసాక్ కార్యక్రమంలో మోదీ కీలకోపన్యాసం చేశారు. శుక్రవారం శ్రీలంకలోని తమిళులనుద్దేశించి ప్రసంగించిన మోదీ, అనంతరం శ్రీలంక పార్లమెంట్లో ప్రతిపక్ష నేత ఆర్. సంపతనాథన్తో పాటు ఆయన పార్టీ తమిళ జాతీయ కూటమి నేతలతో మోదీ సమావేశమయ్యారు. చివరగా కొలంబో ఎయిర్ పోర్టులో శ్రీలంక సైనికుల గౌరవ వందనాన్ని మోదీ స్వీకరించారు. శ్రీలంక ప్రధానమంత్రి రణీల్ విక్రమ సింగే ఆయనకు వీడ్కోలు పలకడంతో ఢిల్లీకి బయలుదేరారు.
kolambo: bhaarata pradhaani narendra modii srilanka paryatana mugisindi. rendu rojula paatu aa desamlo paryatinchina aayana palu kaaryakramaallo paalgonnaaru. mukhya atithigaa vellina antarjaatiiya visak kaaryakramamlo modii keelakopanyasam chesaru. sukravaaram srilankaloni tamilulanuddesinchi prasanginchina modii, anantaram srilanka paarlamentlo pratipaksha netha ar. sampatanaathantho paatu aayana party tamila jaateeya kootami nethalatho modii samavesamayyaru. chivaragaa kolambo air portulo srilanka sainikula gaurava vandanaanni modii sweekarinchaaru. srilanka pradhaanamantri ranil vikrama singe aayanaku veedkolu palakadamtho dhilleeki bayaluderaaru.